Barcelona muda la pell

Aquestes dues imatges han estat preses des de Montjuïc amb 30 anys de diferència i pel mateix fotògraf, Pepe Encinas. La primera és del 1987: Barcelona ja havia guanyat la nominació als Jocs del 92 i iniciava la seva transformació. Era encara, aleshores, una ciutat amb un front marítim industrial. La segona és de fa uns dies i mostra una ciutat d’hotels i oficines, molt densa i que ha crescut en alçada. La silueta del monument a Colom ja no sobresurt, pràcticament tampoc s’aprecia l’Estació de França i moltes xemeneies han desaparegut o han estat engolides per gratacels. En tres dècades la capital catalana ha mudat de pell a mesura que es feia un lloc al món i es convertia en un destí turístic de primera magnitud, per bé i per mal. Un canvi que durant tota aquesta setmana mostrarem gràficament amb espectaculars imatges simètriques com aquestes, separades per més de dues dècades, per 25 anys prodigiosos.